DE DØDE
ER I LIVE
DE DØDES DAG
Hvad skal du?
Jeg er straks tilbage.
Signor Sciarra. Jeg håber, De havde en behagelig rejse.
Har De den? - Ja, den ligger der.
Hvornår sprænger vi stadionet i luften?
I aften klokken seks.
Og flyet ud af landet?
Alt er gjort klar.
Og derefter?
Så aflægger jeg Den Blege Konge en visit.
En skål, kære ven...
... for døden.
Så bunder vi.
Mød mig på torvet!
HARME I MEXICO
Begynd, hvor De vil.
Om fem minutter træder chefen for Joint Security Service ind ad døren, -
- og så må jeg forklare, hvorfor en af vore agenter -
- tog et smut til Mexico på egen hånd og foranstaltede en diplomatisk krise.
Det kunne have været værre.
De lagde en halv karré i ruiner.
Hellere det end et stadion fyldt med mennesker.
De havde ikke tilladelse til det. Overhovedet.
Det britiske efterretningsvæsen er midt i en voldsom omvæltning.
Vi er ikke mere end lige blevet lagt sammen med MI5, -
- før de leder efter en undskyldning for at skrotte 00-afdelingen.
Og nu har De givet dem en.
De har ret.
De har en vanskelig dag foran Dem.
Nu spørger jeg helt officielt:
Mexico City. Hvad skulle De der?
Det var bare et sammentræf. Jeg holdt en tiltrængt ferie.
Som De vil.
De er hermed officielt sat på bænken.
Jeg fritager Dem for al tjeneste på ubestemt tid.
Udmærket.
007...
Ja?
Hvad det end er, De har for, så skal det stoppe. Lige nu.
Forstyrrer jeg?
Ikke spor. 007, dette er Max Denbigh, chef for Joint Security Service.
Mig en fornøjelse, 007. Jeg har hørt meget om Dem. Hovedsagelig godt.
Tillykke med nyudnævnelsen. - Tak.
Så må vi til at kalde Dem "C". - Nej, kald mig bare Max.
Jeg tror nu hellere, jeg vil kalde Dem "C", C.
Som De vil.
Min dør står altid åben, 007, -
- for mine ansatte.
Vi indleder en ny æra.
Det britiske efterretningsvæsen vil blive ført ud af middelalderen...
... og frem i lyset.
Det lyder vel nok fjong.
Tak for nu, 007. Tal med Q om en helbredsundersøgelse.
Javel.
James... - Moneypenny.
Hvordan gik mødet?
Udmærket, tak.
Teknikerne har langt om længe frigivet det her.
Hvad er det? - Personlige effekter fra Skyfall.
Kom forbi med dem senere.
Hvad mener du? - Hos mig klokken ni.
Godaften.
Kom indenfor.
Er du lige flyttet ind? - Nej.
Jeg er vild med indretningen.
Din leverance.
Tak.
En drink?
Ellers tak, jeg må videre. - Det var trist.
Hvad er det, der foregår, James?
Alle hos MI6 taler om det.
Hvad taler de om, nærmere bestemt?
At det, du gjorde i Mexico, var over stregen.
At du er færdig.
Hvad tror du?
At du kun lige er begyndt.
Jeg forstår ikke, hvad du mener.
All right.
Jeg tror, du har en hemmelighed.
En, du ikke fortæller til nogen...
... fordi du ikke stoler på nogen.
Skulle der ske mig noget, 007, må De gøre noget for mig.
Find en mand ved navn Marco Sciarra.
Dræb ham.
Og gå ikke glip af begravelsen.
Du godeste...
Hvor har du det fra? - Min mailbox, kort efter hun døde.
Hun var fuld af overraskelser.
Hun lod ikke engang døden forstyrre hendes arbejde.
Jeg har jaget Sciarra lige siden.
Hvad har du fundet ud af? - Ikke noget afgørende endnu.
Hvornår er begravelsen?
Om tre dage. I Rom.
Det giver M dig aldrig lov til.
Han slipper dig ikke af syne. - Ja, det er et problem.
Hør engang.
Kunne du grave nogle oplysninger frem for mig?
I Mexico talte de om "Den Blege Konge".
Du vil have, jeg skal spionere for dig.
Ja.
Hvad får dig til at tro, du kan stole på mig?
Mit instinkt.
MIDLERTIDIG VÆRGEMÅLSBESKIKKELSE
Stakkels rønne. Den er gjort klar til nedrivning om en uge.
Det er billigere at rive ned end at restaurere.
Men alt har jo sin stund, som man siger.
Desuden er alle pengene blevet brugt på det her:
Det ny center for national sikkerhed.
Så det er altså C's nye hybel.
Har De mødt ham?
I går. Hvad ved vi om ham?
Typisk bureaukrat.
Har forfattet en rapport om, at 00-afdelingen er forældet, -
- og at droner kan udføre vores beskidte arbejde udenlands.
Gik i skole med indenrigsministeren. - Naturligvis.
Sammenlægningen er kun begyndelsen.
Om tre dage, på en konference i Tokyo, skal den ny verdensorden fastlægges.
C går efter at få ubegrænset adgang til efterretningsstrømmene i ni lande.
Deriblandt os. - Præcis.
Der er sket meget, mens De var væk.
Et tog blev bombet i Hamborg, og en fabrik eksploderede i Tunesien.
Skidt timing for os.
Det er lige vand på C's mølle. Og M...
Lad os bare sige, han er under et vist pres.
Det fornemmede jeg.
Denne vej, 007. Forsigtig, her er en anelse glat.
Q følte sig ikke hjemme på Whitehall efter sammenlægningen, -
- så han slog sig ned her, hvor ingen holder øje med ham.
Jeg hører, han har forberedt noget særligt til Dem.
Jeg er ved at revne af spænding.
007.
Q. - Undskyld rodet.
Alt er så usikkert med alle de forandringer.
Vi har et par ting på programmet.
Skal vi komme i gang?
Bare slap af.
Ja, sådan.
Det kan godt gøre en smule...
... nas.
Hvad er det? - Topmoderne nanoteknologi.
Smartblod.
Mikrochips i blodet gør det muligt for os at spore Deres opholdssted.
Se kurverne der.
Vi kan overvåge Deres vitalparametre overalt på kloden.
Det lyder vidunderligt.
En slags forsikring mod hændelser som den i Mexico. På M's befaling.
Det er forståeligt nok.
Godt.
Så har jeg bare lige...
... en sidste ting til Dem, inden De smutter.
Er den ikke pragtfuld?
Fra 0 til 100 på 3,2 sekunder.
Skudsikker og med mere end et enkelt es i ærmet.
De skulle egentlig have haft den, men -
- den er blevet overdraget til 009.
De må få det her.
Kan det noget?
Det viser, hvad klokken er. Det skal lære Dem at være punktlig.
Det var vel M's ide? - Netop.
Jeg må advare Dem. Alarmen er temmelig højlydt.
Hvis De forstår.
Det tror jeg, jeg gør.
Ja, vi har et værre mas med den gamle spand.
Der var heller ikke meget tilbage at arbejde med.
Kun rattet.
Jeg bad om at få den i ét stykke, ikke bare et stykke af den.
Nå, men De må nyde Deres arbejdspause, 007.
Q... - Ja.
Når nu du ved, præcis hvor jeg er hele tiden...
... vil du så gøre mig en tjeneste?
Hvad har De i tankerne?
Få mig til at forsvinde.
Jeg må minde Dem om, at jeg refererer direkte til M.
Jeg har også et boliglån og to katte, der skal have mad.
Så vil jeg anbefale dig at stole på mig.
For kattenes skyld.
Det var mægtig hyggeligt at se Dem igen, 007.
Jeg glemte at sige, at smartblodet stadig er i udviklingsfasen, -
- så vi vil kunne komme ud for -
- et hul i dækningen i løbet af de første 24 timer...
... 48 timer...
... efter indsprøjtningen, men derefter burde det fungere.
Jeg sender et postkort.
Helst ikke.
TAK
Godmorgen. Hvad er det? - Bare en gave fra en beundrer.
De har ikke fødselsdag, vel? - Nej.
Det var i sidste uge.
Godmorgen.
009 er her for at hente DB10'eren. Han venter ovenpå.
Storartet. Fint.
Pis også.
ROM
Må jeg kondolere.
Kendte De min mand? - Ganske flygtigt.
Hvad arbejder De med? - Livsforsikring.
Det er lidt for sent nu.
For Deres mand, ja.
Men hvad med Dem?
Mig?
Jeg har hørt, at visse enker har en meget kort forventet levetid.
Hvordan kan De sige sådan noget? Ser De ikke, at jeg er i sorg?
Nej.
Pragtfuld udsigt.
De spilder Deres tid.
Man vil sende hundrede flere efter mig.
De har kun givet mig fem minutter mere.
Storartet.
Så kan vi nå en drink.
Det var Dem, der dræbte ham.
Ikke sandt? Min mand.
Han var lejemorder. Tro mig, han vil ikke tage det personligt.
De har dødsdømt mig. Jeg var respekteret.
Tro mod en mand, De hadede.
Han forlod sig på min diskretion. Uden ham er jeg en død kvinde.
Jeg kan ikke stole på nogen. - Det kender jeg.
Jeg stoler slet ikke på Dem.
Så har De upåklagelige instinkter.
Hvis De ikke går nu, dør vi sammen.
Der er værre måder at dø på.
Så må De være vanvittig, -
- hr....?
Bond.
James Bond.
Disse mennesker...
Hvis De anede, hvad de er i stand til...
Hvilken magt de har...
Nævnte Deres mand nogensinde "Den Blege Konge"?
Nej.
Denne organisation...
... mødes næsten aldrig.
Men på grund af det, der skete med min mand...
... skal de mødes i aften.
Hvorfor?
For at vælge hans afløser.
Hvor?
Palazzo Cardenza, ved midnat.
Lyder hyggeligt. Det kan være, jeg kigger ind.
Han var som besat.
Han tilbragte mere tid sammen med dem end med mig.
Så var han en tåbe.
Lægger du dit nummer?
Jeg har ringet til en ven fra USA. Felix.
Han sørger for, at deres ambassade får dig i sikkerhed.
Gør det ikke, James.
Hvis du tager derhen, -
- træder du ind i en verden, hvor nåde ikke findes.
Jeg er nødt til det.
Buona Fortuna, Donna Lucia.
Giv dig til kende, bror lort.
Hvem er du?
Mickey Mouse. Hvem er du?
... har internetapoteker vist sig som en fremragende salgsplatform.
Vi omdanner dem til klareringshuse for ikke-godkendte lægemidler.
Herudover viser de seneste tal, at vi for nuværende råder over -
- 70% af malariavacciner, -
- 34% af hiv -
- og 40% af alle onkologiske lægemidler -
- i subsaharisk Afrika.
Vi bliver dog udfordret af WHO -
- og deres kampagne mod vores "kopimedicin".
Vi har identificeret de nøglefigurer, der skal elimineres.
Vi forventer samme succes, som vi havde mod Menneskehandelsrådet.
Dr. Vogel, værsgo.
Siden bestyrelsen trådte tilbage, -
- har vi anbragt 160.000 handlede kvinder i fornøjelsessektoren.
Det snarligt vedtagne tiltag Global Overvågning betyder, -
- at vores formåen er uden sidestykke.
Dermed er tiden inde til en aggressiv ekspansion.
Der er udelukkende...
Jeg skal ikke afbryde Dem.
Der er udelukkende gode nyheder.
Vores øgede overvågningsformåen -
- gør det nemt for os at modarbejde statslige efterretningstjenester.
Vores sejr er nær.
Tak, doktor.
Nu til det presserende emne.
Oven på vores vellykkede angreb i Hamborg og Tunesien -
- har fiaskoen i Mexico City og vores kollega Marco Sciarras død betydet, -
- at en af hans opgaver endnu er uløst.
Signor Guerra, Den Blege Konge skal likvideres.
Vil De tage til Altaussee?
Naturligvis. Jeg har svoret vores organisation evig troskab.
Jeg vil beskytte den med mit liv.
Det er slut med...
... amatører.
Slut med at vise svaghed.
Ønsker nogen at gøre indsigelse mod signor Guerras tiltrædelse?
Fremfør Deres forudsætninger for at efterfølge signor Sciarra.
Det er spøjst.
Al den ballade i Mexico City fik en lille klokke til at ringe.
Og nu...
... giver det hele pludselig mening.
Velkommen, James.
Det er længe siden.
Men nu er øjeblikket endelig kommet.
Hvorfor var du så længe om det?
Kukkuk!
Ciao, Mickey Mouse.
INGEN AMMUNITION
Det er bare løgn.
MUSIK SLÅET TIL
Moneypenny.
Hamborg, Tunesien, Mexico City, det hele hænger sammen.
Det er én organisation, der står bag angrebene.
Så havde hun altså ret. Jeg har gravet noget frem.
Hvem er det?
Det er bare min chef, der har fået stjålet sit kreditkort.
Det er småting. Sov bare videre. - Skynd dig tilbage.
Hvem var det? - Ikke nogen. Bare en ven.
På denne tid af døgnet? - Det kaldes at leve. Prøv det.
Den Blege Konge er du vist stødt på før.
Quantum. - Selvfølgelig. Hr. White.
Angiveligt observeret i Altaussee i Østrig for fire måneder siden.
Lige et øjeblik.
Er du der stadig? - Jep.
Tjek et navn mere. - Okay, sig frem.
En mand ved navn Franz Oberhauser.
Tjek både før og efter hans død.
Efter hans død? Hvad mener du? - Vær nu bare sød at gøre det.
Kom så med noget, Q.
Det var bedre.
Alt eller intet.
Godaften.
FAR OG SØN FRYGTES OMKOMMET I LAVINE
Lad dem ikke bilde jer ind, at der er brug for mindre overvågning.
Der er brug for mere.
Meget mere.
Som sagt ville Ni Øjne-komitéen få ubegrænset adgang -
- til samtlige medlemslandes efterretningsstrømme.
Flere data, flere analyser -
- og mindre sandsynlighed for terrorangreb.
Det er på tide, at verdens sikkerhedsorganer forenes.
Hver for sig er vi svage.
Sammen udgør vi en verdensmagt.
Som ingen har valgt.
Tak.
Resolutionen skal nu til afstemning. Vær venlig at afgive Deres stemme.
Otte stemmer for, én imod.
Men som De ved, kræves der enstemmighed for at fortsætte.
Ni Øjne-forslaget kan derfor ikke vedtages.
Demokrati.
Tak for nu. Aftenens møde er hævet.
ER VI SIKRE PÅ BOND ER I LONDON?
Ja?
Vær venlig at fortælle mig, at 007 er i London.
Øh, nu skal jeg se efter.
Hvis han ikke er, så er du alvorligt på røven.
Du har ti sekunder.
Jeg har fundet ham. Han befinder sig i Chelsea.
Han skal skygges, inden jeg er tilbage. Forstået?
Det er fuldt ud forstået...
... chef.
ØSTRIG
Gør mig en tjeneste. Få det overstået.
Kom herop, hr. White.
Jeg har altid vidst, døden ville have et bekendt ansigt. Bare ikke Deres.
Hvad skylder jeg æren, hr. Bond?
Jeg var for nylig til et møde, hvor Deres navn blev nævnt.
Hvor smigrende, at London stadig taler om mig.
Det var ikke hos MI6. Det var i Rom.
Deres venner, ikke mine.
I sidste måned opdagede jeg tallium i min mobiltelefon.
Det har virket, som det skulle. Jeg har kun få uger igen. Måske mindre.
Her befinder vi os så, hr. Bond.
To døde mænd, der nyder aftenstunden.
Hvad havde De gjort? - Jeg var ham ulydig.
Jeg fulgte ham, så langt jeg kunne, men han skiftede karakter.
Jamen dog. De udviklede en samvittighed.
Vores gesjæft er, hvad den er, men det her?
Kvinder? Børn?
Talliummet tyder på, at han ikke bryder sig om Dem længere.
Og følelsen er tydeligvis gengældt, -
- så fortæl mig, hvordan jeg finder ham igen.
Fortæl mig, hvor han er. - Han er overalt. Overalt!
Han sidder ved Deres skrivebord.
Han kysser Deres elskerinde og spiser middag med Deres familie.
De holder hånden over nogen. Deres kone.
Hun forlod mig for længe siden.
Deres søn?
Deres datter.
De finder hende aldrig. Hun er kløgtig.
Kløgtigere end mig. Hun er god til at skjule sig.
Jeg kan beskytte hende, hvis De fortæller mig, hvor han er.
Jeg kan holde hende i live.
Det har De mit ord på. - Deres ord?
En snigmorders ord?
Der har De mit ord.
L'Americain.
Hvis De redder hende, kan hun føre Dem til l'Americain.
Prøv på Hoffler Klinik.
De er en drage, der danser i en orkan, hr. Bond.
Farvel.
Tænk, at du fik det offentlige til at punge ud for det her.
Det har staten ikke råd til. Huset er primært opført for private donationer.
Det bliver verdens mest avancerede dataindsamlingssystem nogensinde.
Verdens digitale genfærd, tilgængeligt døgnet rundt.
George Orwells mareridt. - Jeg er glad for, du kan lide det.
Det gør mig ondt, at Ni Øjne-projektet blev nedstemt.
Det er kun et spørgsmål om tid, før Sydafrika kommer til fornuft.
Og Rom blev jo ikke bygget på en dag. Halvanden, måske.
Max, jeg ved godt, at overvågning er nødvendigt.
Jeg er mere bekymret for, hvordan og af hvem oplysningerne bliver brugt.
Det er nødvendigt for at beskytte borgerne.
00-afdelingen er oldnordisk.
Du kan ikke påstå, at én mand i felten kan måle sig med alt det her, -
- når han tosser omkring med sin tilladelse til at dræbe.
Har du nogensinde dræbt et menneske?
Har du?
Før du trykker af, skal du være sikker.
Så du undersøger, -
- analyserer, vurderer, udvælger.
Og så skal du se ham i øjnene...
... og træffe beslutningen.
Og ingen droner, mikrofoner, kameraer eller rapporter i denne verden...
... kan fortælle dig, hvad du skal gøre.
En tilladelse til at dræbe -
- er også en tilladelse til ikke at dræbe.
Jeg er ked af at måtte gøre det...
... men du har åbenbart stadig ikke styr på dine agenter.
Bond, jeg har gravet noget frem.
Du er stødt på ham før. Quantum. - Selvfølgelig. Hr. White.
Angiveligt observeret i Altaussee i Østrig.
Tjek et navn mere.
Måske er total overvågning ikke så dumt endda.
Overvåger du MI6-agenter?
Vi overvåger alle.
Sid ned, så skal jeg være der om et øjeblik.
Undskyld ventetiden, hr. Bond.
Jeg er dr. Madeleine Swann.
I dag skal vi analysere Deres behov, både psykologiske og fysiske.
Det lyder tilforladeligt nok.
Jeg håber ikke, udsigten distraherer Dem.
Jeg havde slet ikke bemærket den.
Jeg ser, De har udfyldt papirerne.
Så mangler jeg bare at stille nogle få spørgsmål.
Motionerer De? - Når det er nødvendigt.
Føler De, at Deres arbejde er mentalt stressende?
Af og til.
Hvor meget spiritus indtager De?
For meget.
Lidt mere løseligt: Var De som barn nært knyttet til Deres forældre?
Mine forældre døde, da jeg var lille.
Hvor gammel? - Gammel nok til at kunne huske det.
Hvordan? - I en bjergbestigningsulykke.
Hvem opfostrede Dem så? - En anden.
Sig mig en ting.
Hvordan kan man studere på Oxford og Sorbonne -
- og arbejde i to år for Médecins Sans Frontières -
- for så at havne her?
Man skulle tro, De ønskede at gemme Dem for nogen.
De betaler for at være her, hr. Bond.
Hvem af os skal stille spørgsmålene? - Naturligvis. Fortsæt bare.
De har ikke udfyldt den sidste rubrik. Hvad er Deres beskæftigelse?
Det er ikke noget, der ser godt ud på en blanket.
Hvorfor ikke? - Jeg dræber folk.
Verden er lille, hvad?
Hvor er han?
Deres far er død. For to dage siden.
Hvor ved De det fra? - Jeg var til stede.
Dræbte De ham? - Det blev ikke nødvendigt.
Han gjorde det selv.
Er De kommet bare for at fortælle mig det?
At min far er død?
Jeg kommer for at fortælle Dem, at Deres liv er i fare.
Hvorfor? - Jeg lovede ham at beskytte Dem.
De lyver. Hvorfor skulle han stole på Dem?
Fordi han vidste, at jeg havde brug for noget til gengæld.
Og hvad var det?
At finde l'Americain.
Denne samtale er forbi. - Dr. Swann...
De har ti minutter til at forlade bygningen, så tilkalder jeg vagten.
Tak, dr. Swann.
Hvad skulle det være? - Vodka martini. Rystet, ikke omrørt.
Beklager, vi serverer ikke spiritus.
Det her bliver bedre og bedre.
Han skal have en shake med proteolytiske enzymer.
Hvis det drejer sig om bilen, så holder den på bunden af Tiberen.
Det var også kun en prototype til 3 millioner.
Hvad laver du her?
Jeg trængte til et lille afbræk. Arbejdet er så stressende for tiden.
C's folk glor os over skulderen, og M vil hænge mine nosser på sit juletræ.
Kom til sagen. - Sagen er denne:
Franz Oberhauser er død. Død og begravet.
Og kommer De ikke hjem, vil det samme overgå min og Moneypennys karriere.
Er De med? Helvede er brudt løs...
Jeg så ham. - De troede, De så ham.
Vi tjekkede journalerne. Han og hans far omkom i en lavine for 20 år siden.
Ja, det ved jeg, men jeg så ham.
Ham glemmer jeg aldrig.
Har De et spor? - Jeg har et navn. L'Americain.
Det snævrer jo feltet ind.
Beklager, 007, men nu er det nu. Hele min karriere er på spil.
Enten kommer De med og arbejder efter bogen, eller også går jeg til M.
Gør mig én tjeneste mere, så skal du slippe.
Find ud af alt om den her.
Jeg hader Dem vildt og inderligt. - Tak, Q.
Monsieur, vær så venlig.
Hvor bor du? - Hotel Pevsner.
Om en time.
Vær så artig. En shake med proteolytiske enzymer.
Gør mig en tjeneste og hæld den i toilettet.
Så sparer vi mellemmanden.
Dæk!
Hvad vil I mig?
Hvad laver du?
Kan I ikke tale?
Kom nu!
Rør mig ikke!
Træk vejret dybt, og fald ned. De er i chok.
Hold Dem væk fra mig! Bare hold Dem væk!
Har De overvejet, at det var Dem, der førte dem til mig?
Jeg har ikke tid til det her. Fortæl mig, hvad De ved om l'Americain.
Rend mig i røven!
Jeg gav Deres far mit ord.
Hvorfor skulle jeg stole på Dem? Fordi min far gjorde det?
Fordi lige nu, dr. Swann...
... er jeg Deres bedste chance for at overleve.
Dr. Swann, Q. Q, dr. Swann.
Goddag. - Mig en fornøjelse.
Bond, vi må tale sammen. I enrum.
Hun ved besked. - Jamen...
Hun ved besked. Hvad har du fundet ud af?
Jeg skylder Dem en undskyldning, 007. De er på sporet af noget.
Oberhauser er i live. Det beviser ringen.
Og de var alle sammen en del af den samme organisation.
Le Chiffre, Quantum, Sciarra, Deres ven hr. Silva.
Og hvem mon binder dem sammen? - Ham.
Præcis.
Denne organisation... Ved du, hvad den kaldes?
Nej. - SPECTRE.
Dens navn er SPECTRE.
Hvor ved hun det fra? - Min far var en del af den.
Så må De hellere se det her.
KAOS I CAPE TOWN
Q, tag tilbage til London.
M får brug for din hjælp. Og fortsæt med at spore mig.
Det skal jeg nok.
Bond, De må finde l'Americain. Han er vores eneste vej til Oberhauser.
Det er ikke en person.
Det er et sted.
TANGER
Tak.
De tilbragte deres bryllupsnat her.
De kom tilbage hvert år.
Senere tog de også mig med.
Han fortsatte med at komme her, selv efter skilsmissen.
Så undskylder jeg.
For hvad?
Hvad er det?
Din arv.
Vil du smage? - Nej tak.
Du aner ikke, hvad du går glip af.
Det kan ikke være det.
Skål for din far.
Jeg lovede mig selv, at jeg aldrig ville lade ham gøre mig fortræd igen.
Jeg afbrød al kontakt.
Jeg ville ikke have noget med ham eller hans sygelige liv at gøre.
Og så med sit livs sidste kvæk...
... sender han mig dig.
Ironisk, hvad? - Vær ikke så hård ved ham.
Manden, jeg mødte, burde have været død for flere uger siden.
Hans hjerte bankede kun videre for din skyld.
Jeg vil sørge over min far, når jeg er parat til det.
Nu vil jeg i seng.
Du må endelig ikke tro, det er nu, jeg dejser om i din favn...
... for at finde trøst for min fars død.
Sæt dig der.
Og hold vagt. Det er du god til.
Nærmer du dig, slår jeg dig ihjel.
Det tvivler jeg ikke på.
Se, nu er der to af dig.
To James'er.
Jeg er vel nok heldig.
Hvad laver jeg her?
Skål for løgnere.
Og mordere.
For løgnere og mordere...
... overalt.
Hvem har sendt dig?
Hvem arbejder du for?
Hvor blev du af?
Selvfølgelig.
AFHØRING AF VESPER LYND
Hvad er det?
Ikke noget.
Hvad er det her?
Koordinater.
Din far scannede efter en bestemt telefon. Han ledte efter nogen.
Han ledte efter ham.
Og han sendte mig hertil for at gøre arbejdet færdigt.
Jeg tager med. - Nej.
Jeg foretrækker dig i live. - Jeg kan passe på mig selv.
Det er sagen uvedkommende.
Jeg vender måske ikke tilbage.
Det ved jeg.
Men jeg vil have afklaret, hvad der skete med min far.
Hvor var han på vej hen?
Ud i intetheden.
Mange tak. Farvel. - Hvad er det, der foregår?
Mødet blev fremskyndet. Fik I ikke besked om det?
Korteste møde i mands minde. - Stemte Sydafrika for?
Ja, forståeligt nok. Ni Øjne er nu officielt vedtaget.
Systemet aktiveres om 72 timer. Det er et stort skridt fremad.
Globalt samarbejde ændrer alt. - Det har du sagt før.
Hør her.
Man har bedt mig om at være formand for den nye komité.
I den forbindelse har jeg talt med indenrigsministeren.
Og i lyset af de oplysninger, jeg gav ham, -
- har han besluttet at nedlægge 00-afdelingen øjeblikkeligt.
Du aner ikke, hvad du gør. - Det er ikke personligt.
Det er fremtiden.
Og...
... det er I ikke.
Du er en hoven, lille skid, hvad?
Det tager jeg som en kompliment.
Lad være med det. Det her er ikke forbi endnu.
Kan jeg få det her presset? Tak.
Tag den.
Jeg hader skydevåben. - Jeg lovede ham at beskytte dig.
Allerførst skal du lære at beskytte dig selv.
Hvad hvis jeg kommer til at skyde dig?
Det ville ikke være første gang. Tag den.
Jeg hader skydevåben.
SIG 226.
Sigtekorn, visér, hane.
Du peger, knuger om aftrækkeren og prøver at undgå at lukke øjnene.
Kom.
Prøv det.
Jeg behøver vist ikke at lære dig noget, hvad?
Der kom engang en mand hjem til os for at dræbe min far.
Han vidste ikke, at jeg var ovenpå på mit værelse, -
- eller at far havde gemt en Beretta 9mm under vasken.
Det er derfor, jeg hader skydevåben.
Jeg tror, vi springer nærkamp over.
Godaften. Undskyld, vi forstyrrer midt i maden, men der er nyt.
Ved hjælp af smartblodet har jeg sporet Bond et sted i Nordafrika.
På alle kendte kort er det en gold ørken.
Men forstørrer man satellitbilledet, kan man tydeligt se det her.
Vi kan ikke hjælpe ham.
Men vi ved jo, hvor han er på vej hen.
C holder skarpt øje med os.
Vi ville kun give dem flere oplysninger.
Vi kan da ikke lade Bond i stikken.
Vi gør ham bare mere sårbar. - Men vi jo præcis, hvor han er.
Hvis vi kan spore ham, kan andre også.
Slet alle smartblodsfilerne. Rub og stub.
Han må klare sig selv.
Det er ikke pænt at stirre. - Det er heller ikke pænt at pirre.
Har du lyst til en aperitif? - Jeg ved ikke rigtig.
Den slags får mig til at lave gale streger.
Det kan vi jo ikke have.
Så jeg skal bede om en vodka martini. Dirty.
Også til mig.
Jeg vil spørge dig om noget. - Hvad?
Når man har alle muligheder i verden, -
- hvorfor vælger man så at blive snigmorder?
Det var enten det eller præstestanden.
Jeg mener det. Er det virkelig det her, du vil?
Leve i skyggerne? Jage og blive jaget?
Altid på vagt? Altid alene?
Jeg er jo ikke alene. - Svar på spørgsmålet.
Jeg havde vist ikke noget valg. Jeg stopper aldrig op og tænker over det.
Hvad ville der ske, hvis du gjorde?
Stoppede? - Ja.
Det ved jeg ikke.
Deres drinks. - Bare stil dem der.
Jeg tror, du tager fejl.
Gør jeg?
Man har altid et valg.
Skål på det.
Pis.
Hvad gør vi nu?
Vi kan komme til at vente længe.
Får du kolde fødder?
Det er for sent nu.
Hvad er det?
Det er en Rolls-Royce Silver Wraith fra 1948.
Værsgo.
Jeg er bange, James.
Goddag, hr. Bond. Dr. Swann.
Vi har alle sammen glædet os umådeligt til at møde Dem.
Det er en fornøjelse at være her.
Deres vært foreslår, at De slapper af og mødes med ham til drinks kl. fire.
Vi skal nok være punktlige. - Fornemt.
Inden vi anviser Dem værelserne, mangler blot en sidste ting.
Forsigtig med den.
Den er ladt.
Tak.
Det er et ganske særligt sted.
Han har bedt om, at De går alene derind.
Naturligvis.
Champagne?
Måske senere.
Så gerne.
Det er vist meningen, vi skal blive imponerede.
Rør den.
I må gerne røre ved den.
Ved I, hvad det er?
En meteorit.
Ja, præcis.
Kartenhoff-meteoritten. Den ældste i menneskets besiddelse.
Den selvsamme meteorit, der skabte dette krater.
Tænk engang.
I en evighed lå den derude, alene og tavs...
... og samlede momentum, indtil den valgte at slå ned på Jorden.
En voldsom, ustoppelig kraft.
Men den blev jo stoppet.
Lige her.
I aner ikke, hvor meget jeg har glædet mig til det her.
Endelig er vi tre samlet.
Genforenet.
Hvor er jeg dog glad for, du tog med, kære Madeleine.
Du var kun en pige, første gang jeg så dig.
Jeg kom hjem til jer for at besøge din far.
Det mindes jeg ikke.
Men det gør jeg.
Skal vi?
Hvad er det her for et sted?
Information.
Information er alt...
... ikke sandt?
For eksempel må I da have hørt, -
- at 00-afdelingen officielt er lagt i graven.
Derfor spekulerer jeg over, hvad du egentlig kommer for.
Så sig mig, James, hvad kommer du for?
Jeg kommer for at dræbe dig.
Og jeg, som troede, du kom for at dø.
Sådan kan man også se på det.
Nu vi taler om at se...
Er det live? - Direkte transmission, 16.20 GMT.
Sikke dog et sammentræf.
I Frankrig siger man: "Det er glassets lod at briste."
Måske er det spioners lod bare at forsvinde.
Men forhåbentlig efterlader vi en form for aftryk.
Jeg er sikker på, at C nok skal finde på noget at sætte jer til.
Tak for indsatsen.
Rørende.
Ikke sandt?
Nå, James, nu ser det ud til, du er helt alene.
Du er ikke stort andet end en voyeur, er du vel?
Du tør ikke selv deltage.
Du er vist ikke helt med. - Det tror jeg nu nok.
Du sætter ild til byer og uskyldige mennesker, -
- så du kan lokke myndigheder med i et efterretningsnetværk, du har skabt.
Det er ikke svært at regne ud.
Jeg formoder, at vores ven C er en af dine disciple.
Det kan man godt sige. - Hvad får han ud af det?
Ingenting. Han er visionær ligesom mig.
I er visionære.
Ligesom tosser på en anstalt.
Du, derimod, kan ikke se, hvad der er for næsen af dig.
Du er stødt på mig så ofte, men du så mig aldrig.
Le Chiffre, Greene, Silva.
De er døde. - Sandt nok.
Der opstod et mønster. Du lavede rav i min verden, -
- og jeg lagde din i ruiner.
Troede du, det var tilfældigt, at alle kvinder i dit liv gik hen og døde?
Vesper Lynd, for eksempel.
Hans store kærlighed. Har han fortalt dig om hende?
Og så var der jo din elskede M.
Død og borte.
Mig.
Det var mig, James.
Det var alt sammen mig. Ophavsmanden til al din smerte.
Du er en tapper kvinde, min kære.
Nu forstår jeg, hvorfor min far gik fra forstanden.
Han var bare svag. Men i det mindste forstod han, hvad han var oppe imod.
De kunne simpelthen ikke begribe den kendsgerning, -
- at en grufuld ulykke kan afstedkomme noget vidunderligt.
Apropos din far, så se her.
Hun er kløgtig. Kløgtigere end mig. Hun er god til at skjule sig.
Jeg kan beskytte hende, hvis De fortæller mig, hvor han er.
Jeg kan holde hende i live. Det har De mit ord på.
Nej, nej, nej, sluk for det.
Deres ord?
En snigmorders ord? - Sluk for det.
Det er vigtigt. - Sluk for det, sagde jeg!
Der er noget, du må forstå.
Der har De mit ord.
Madeleine, se på mig.
Du skal ikke se på ham, Madeleine. Se på mig.
L'Americain.
Hvis De redder hende, kan hun føre Dem til l'Americain.
Prøv på Hoffler Klinik.
De er en drage, der danser i en orkan, hr. Bond.
Farvel.
De ting, der fører mennesker sammen.
Af gru opstår skønhed.
Ordinær tortur er ligetil.
En mand kan overvære at få sine indvolde flået ud -
- og føle en dyb rædsel derved, -
- men det er stadigvæk fjernt for ham.
Det foregår ikke, hvor han er.
Som du jo ved, min kære Madeleine, foregår en mands liv i hans hoved.
Det er der, hans sjæl har rod.
James og jeg overværede for nylig en mand blive frarøvet sine øjne.
Og så skete der noget ganske forbløffende.
Lagde du mærke til det? Han var der pludselig ikke mere.
Han var væk, selvom han stadig var i live.
I det korte øjeblik mellem liv og død -
- var der ingen til stede i hans hjerneskal.
Højst besynderligt.
Nå, James.
Nu vil jeg finde ind...
... til der, hvor du er.
Til dit hoveds indre.
Den første sonde vil lege med dit syn, din hørelse...
... og din balance ved bare små, florlette tryk.
Så kom dog i gang.
Det kan ikke være værre end at høre på dit ævl.
Udmærket.
Så begynder vi.
Hvorfor gør du det her?
Du ved formentlig, at James mistede sine forældre, da han var dreng.
Men vidste du, at det var min far, der hjalp ham i den svære tid?
Hen over to vintre -
- lærte han ham at stå på ski, klatre i bjerge og gå på jagt.
Han drog omsorg for den lille, blåøjede, forældreløse stakkel.
Han bad mig betragte ham som min bror.
Min lillebror.
De knyttede nære bånd.
Og derfor slog du ham ihjel.
Ja, det gjorde jeg.
Ved du, hvad der sker, -
- når en gøgeunge udklækkes i en anden fugls rede?
Ja.
Den skubber de andre æg ud.
Ja.
Denne gøgeunge fik mig til at indse, at min fars liv måtte gøres forbi.
Han er på sin vis ansvarlig for den livsbane, jeg valgte.
Mange tak. Kukkuk!
Kan du andre fuglekald, Franz?
Hej, mis.
Franz Oberhauser døde for 20 år siden, James.
I en lavine sammen med sin far.
Den mand, du taler til nu, og som er inde i dit hoved...
... er Ernst Stavro Blofeld.
Kækt navn.
Fra min mors slægt.
Hvis nålen rammer det rette sted i fusiform gyrus, -
- vil du ikke kunne genkende nogen.
Men du skifter jo alligevel kvinder, som du skifter underbukser.
Du vil ikke ane, hvem hun er.
Bare et ansigt i vrimlen på din vej mod graven.
Han vil dø uden at vide, hvem du er.
En snigmorders datter. Den eneste, der ville have kunnet forstå ham.
Trist.
Jeg elsker dig.
Kan de blå øjne stadig genkende dig?
Jeg ville genkende dig hvor som helst.
Uret.
Ét minut.
Sagde han noget? - Tempus fugit.
Hvabehar? - Tempus fugit.
Jeg kan ikke høre dig.
Jeg sagde...
... "som tiden dog flyver".
Derind!
Nu tager vi hjem.
Det er ikke forbi endnu.
Jeg har aldrig hørt om Hildebrand. - Det er ideen med sikre skjulesteder.
Hvor sikkert er stedet? - Det finder vi snart ud af.
Det er sikkert. I må hellere vente her.
Jeg er M. - Madeleine Swann.
Mig en fornøjelse. Hvad har De til mig, 007?
Den nyligt afdøde leder af SPECTRE, Ernst Stavro Blofeld, -
- og hans efterretningschef, Deres nye bonkammerat, C.
Han vil snart råde over sit eget globale overvågningssystem, -
- som han har bygget for næsen af os.
Så må vi skynde os. Systemet aktiveres ved midnat.
Det vil give SPECTRE kontrol over alt.
Vi to aflægger C et besøg, mens Q hacker og stopper systemet.
Det bliver ikke nemt. - Han finder på noget. Som altid.
Det er godt at have Dem tilbage, 007.
James, jeg kan ikke.
Jeg henter dig, når det er overstået.
Nej, jeg kan ikke. - Kan du ikke blive her, eller...?
Jeg kan ikke leve det liv igen, og jeg vil ikke bede dig lægge dit om.
Du er den, du er.
Du siger farvel.
Ja.
Pas godt på dig selv.
Du er et godt menneske.
Er du kommet ind, Q?
Der mangler nogle få ubrydelige barrierer, men det går fremad.
De har set os! Bak!
Kør!
Få ham indenfor.
Af sted. Af sted!
TIL MINDE OM DEM DER FALDT I FÆDRELANDETS TJENESTE
Tag tilbage og find M. Vi skal bruge dem begge to.
TILGANG AFVIST
Det er ikke rart at blive overvåget, vel?
Det kan ikke være dig, der står bag.
Nej, det er min våbenmester.
Og han er utroligt talentfuld. - Bravo.
Men hvis du ikke var klar over det, er I to sat fra bestillingen.
Ergo begår I indbrud.
Du har misforstået noget, Max.
Vi forhindrer systemet i at blive aktiveret, og så arresterer jeg dig.
På hvilket grundlag? - Dit valg af legekammerater.
Se på vores verden.
Kaos.
Fordi typer som dig, papirnussere og politikere, -
- er for vattede til at gøre det nødvendige.
Derfor skabte jeg en alliance, der lagde magten i de rette hænder.
Og den vil du nu skrotte af hensyn til "demokratiet"...
... hvad fanden det så end er.
Hvor forudsigeligt mongolsk.
Men er det ikke det, M står for?
"Mongol".
Og nu ved vi, hvad C står for.
"Chanceløs".
Kom nu.
Nej, nej, nej...
Du er svær at få has på, Blofeld.
Av.
Jeg håber ikke, det gør alt for ondt.
Mine sår skal nok heles.
Hvad med dine?
Se dig omkring, James.
Det er, hvad der er tilbage af din verden.
Alt, hvad du har stået for og troet på, ligger i ruiner.
Hvad skal vi her?
Har du savnet mig?
Nej.
Men det kender jeg en, der gør.
Hvor er hun?
Det er det, du skal finde ud af.
Om tre minutter springer bygningen i luften.
Jeg kan nemt slippe ud.
Du må træffe et valg.
Du kan dø i forsøget på at redde hende -
- eller redde dig selv og leve med skyldfølelsen.
Du bluffer.
Gør jeg?
Jeg har virkelig været strid mod dig, hvad?
Tja, sådan er brødre.
De ved præcis, hvilke knapper de skal trykke på.
Madeleine!
Kom nu.
FRAKOBLET
Ja!
Kom så.
Efter dig.
Hvorfor vil du ikke se det i øjnene, M?
Du er uden betydning.
Det er muligt. Men noget skal betyde noget.
Død.
Noget nyt om Bond? - Nej, men jeg har en anelse.
Madeleine!
Kom.
Stoler du på mig?
Har jeg noget valg? - Ikke længere.
Kom så!
Farvel, James Bond.
Hold fast!
Det er et terror... - Mallory, 00-afdelingen.
Træk dem tilbage.
Team Echo, ilden i bero. - Afvent.
Gør det forbi.
Ikke flere kugler.
Og desuden...
... har jeg bedre ting at tage mig til.
I henhold til antiterrorloven af 2001 arresterer jeg Dem i dronningens navn.
Bond?
Hvad laver De her? - Godmorgen, Q.
Jeg troede, De havde forladt os. - Det har jeg også.
Der er bare én ting, jeg mangler.
JAMES BOND VIL VENDE TILBAGE
Oversættelse: Henrik Thøgersen Scandinavian Text Service 2015